M Emmet Walsh, actorul care a apărut în peste 220 de roluri de film și televiziune, inclusiv "Blade Runner", "Knives Out" și filmele fraților Coen "Blood Simple" și "Raising Arizona", a murit la vârsta de 88 de ani.
Managerul lui Walsh, Sandy Joseph, a confirmat pentru publicaţia de specialitate Variety că acesta a murit marţi în Vermont, scrie The Guardian.
Născut la New York în 1935 şi crescut în Vermont, Walsh a obţinut primul său rol necreditat într-un film – un figurant în "Midnight Cowboy" – şi primul său rol creditat într-un film, "Alice's Restaurant", ambele în 1969.
A jucat rolul unui scriitor sportiv în comedia lui Paul Newman "Slap Shot" (1977), ofițer de eliberare condiționată al lui Dustin Hoffman în "Straight Time" (1978), lunetistul care îl vânează pe Steve Martin în "The Jerk" (1979) și șeful LAPD care îl scoate pe Harrison Ford din pensionare în "Blade Runner" (1982).
Walsh a declarat pentru Hollywood Reporter în 2017 că "Blade Runner" a fost filmul despre care a fost întrebat cel mai mult, spunând că după ce a văzut produsul finit: "Nu am știut ce să spunem, să gândim sau să facem! Nu știam ce naiba am făcut! Singurul care părea să înțeleagă a fost Ridley."
Ultimul său rol a fost în westernul "Outlaw Posse" din 2024, alături de Whoopi Goldberg şi Cedric the Entertainer.
În cei peste șapte decenii de televiziune, Walsh a apărut în seriale precum "Starsky și Hutch", "Frasier", "The Twilight Zone", "The X-Files", "Home Improvement" și "Adventure Time". Unul dintre ultimele sale roluri a fost cel de bunicul Roy în "The Righteous Gemstones".